**Paskaidrojuma raksts**

**Rīgas domes 2025. gada ........... saistošajiem noteikumiem Nr. RD-25-.....-sn**

**“Par ratiņkrēsla pacēlāja piešķiršanu lietošanā un Rīgas valstspilsētas pašvaldības atbalstu mājokļa vides pielāgošanas pasākumu nodrošināšanai”**

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**  Rīgas dome 2023. gada 5. aprīlī izdeva saistošos noteikumus Nr. RD-23-194-sn “Par riteņkrēsla pacēlāja piešķiršanu lietošanā” (turpmāk – saistošie noteikumi Nr. RD-23-194-sn), kuros izdarīti grozījumi 2024. gada 20.novembrī aistošajiem noteikumiem Nr. RD-24-306-sn un 2025. gada 16. aprīlī ar saistošajiem noteikumiem Nr. RD-25-331-sn. Saistošie noteikumi Nr. RD-23-194-sn noteic kārtību, kādā Rīgas valstspilsētas pašvaldībā (turpmāk – pašvaldība) personām ar kustību traucējumiem, kuras pārvietojas riteņkrēslā, tiek ierīkots un piešķirts lietošanā riteņkrēsla pacēlājs vai krēsla pacēlājs, proti, tiek noteikta pacēlāju pieprasīšanas, piešķiršanas, samaksas kārtība, kā arī reglamentēts pacēlāju ierīkošanas process, ko atbilstoši pašvaldības budžetā piešķirtā finansējuma apmēram nodrošina pašvaldības iestāde Rīgas Sociālais dienests. Saistošie noteikumi Nr. RD-23-194-sn nosaka viena pacēlāja ierīkošanas izmaksas līdz 10 000 *euro*. Pacēlāju ierīkošanu veic publiskā iepirkuma procedūrā izraudzīts pakalpojumu sniedzējs.  Pašvaldības iedzīvotāji ir izteikuši lūgumu piešķirt saistošajos noteikumos Nr. RD-23-194-sn noteikto finansējumu viena ratiņkrēsla pacēlāja ierīkošanai (līdz 10 000 *euro*) pašvaldības pabalsta veidā, pabalsta saņēmējam uzņemoties saistības nodrošināt pacēlāja ierīkošanu. Iekļaujot saistošajos noteikumos Nr. RD-23-194-sn normu par pašvaldības pabalsta ratiņkrēlu ierīkošanai piešķiršanu, noteikumu grozījumi pārsniegtu pusi no spēkā esošo noteikumu normu apjoma. Līdz ar to, pamatojoties uz Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktu, ir sagatavots jauns saistošo noteikumu projekts “Par riteņkrēsla ratiņkrēsla pacēlāja piešķiršanu lietošanā un Rīgas valstspilsētas pašvaldības atbalstu mājokļa vides pielāgošanas pasākumu nodrošināšanai” (turpmāk – Saistošie noteikumi).  Saistošie noteikumi, tāpat kā saistošie noteikumi Nr. RD-23-194-sn, izdoti atbilstoši Pašvaldību likuma 44. panta otrajai daļai, kur noteikts, ka dome var izdot saistošos noteikumus, lai nodrošinātu autonomo funkciju izpildi, tostarp Pašvaldību likuma 4. panta pirmās daļas 9. punktā norādītās pašvaldības funkcijas – nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus – izpildi.  Saistošie noteikumi nemaina saistošajos noteikumos Nr. RD-23-194-sn, noteikto personu loku, kam pašvaldības atbalstu var piešķirt ārpus kārtas, t.i. bērniem, personām, kuras iegūst izglītību, strādā vai veic brīvprātīgo darbu, personām, kuras regulāri apmeklē ārstniecības iestādi dzīvības uzturēšanai, personām, kuru dzīvesvietā ir stacionārais pacēlājs, kas ir bijis piešķirts lietošanā citai personai.  Atšķirībā no saistošajos noteikumos Nr. RD-23-194-sn noteiktā, Saistošajos noteikumos noteikts, ka pašvaldības atbalsts vides pielāgošanas pasākumu nodrošināšanai ārpus dzīvojamām telpām var tikt piešķirts pašvaldības pabalsta veidā, ka persona, kurai piešķirts pabalsts, pati nodrošina vides pielāgošanas pasākumus un šādā gadījumā īpašuma tiesības uz jauradītajām vērtībām ir personai. Ja persona pašvaldības atbalstu vēlas saņemt pašvaldības pabalsta veidā, tad minētām personām atbalstu var piešķirt ārpus kārtas.  Saistošie noteikumi noteic, ka pašvaldības pabalsts personai tiek izmaksāts pēc ratiņkrēsla pacēlāja ierīkošanas darbu pabeigšanas uz Rīgas |Sociālā dienesta lēmuma pamata, ja persona iesniegusi dokumentus, kas apliecina darbu pabeigšanu (pieņemšanas - nodošanas akts un citi dokumenti, kuros norādīts izdevumu apjoms).  Saistošajos noteikumos paredzēta personas iespēja izvēlēties, kādu pašvaldības atbalsta veidu persona vēlas saņemt – pašvaldības finansējumu pacēlāja iegādei un ierīkošanai, pacēlāja nodošanu lietošanā vai pašvaldības pabalstu pacēlāja iegādei un ierīkošanai.  Ar Saistošajiem noteikumiem netiek grozīta līdzšinējā pacēlāju pieprasīšanas un lēmumu pieņemšanas kārtība, kā arī netiek mainīts pašvaldības finansējuma apmērs viena pacēlāja ierīkošanai, kas šobrīd ir noteikts līdz 10 000 *euro.* |
| **2. Fiskālā ietekme uz pašvaldības budžetu, iekļaujot attiecīgus aprēķinus**  Jau no 2011. gada izveidota pamatbudžeta programma “Invalīdu pacēlāju uzstādīšana, apkope un remonts”. Finansējums nodrošināts pašvaldības budžeta ietvaros.  Pašvaldības 2025.gada budžetā tika paredzēts finansējums līdz 100 000 *euro*, t.i. 10 pacēlāju ierīkošanai (aprēķini veikti, pieņemot viena pacēlāja izmaksas līdz 10 000 *euro*). Pašvaldības 2026. gada budžetā finansējuma palielinājums šobrīd nav plānots. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**  Saistošie noteikumi rada iespēju Rīgas valstspilsētas pašvaldības iedzīvotājiem saņemt pacēlāju pastāvīgā lietošanā – tādā veidā iedzīvotāji ar kustību traucējumiem var iekļauties sabiedrībā, patstāvīgi apmeklēt nepieciešamās institūcijas, ārstniecības iestādes, atpūtas iestādes u. tml. Vienlaikus, saņemot pašvaldības atbalstu pacēlāja ierīkošanai pašvaldības pabalsta veidā, iedzīvotāji ar kustību traucējumiem var ātrāk organizēt pacēlāja ierīkošana sprocesu un gūt iespēju izmantot pacēlāju savā sadzīvē.  Tiks mazināts rindā gaidīšanas laiks personām, kurām ir vajadzība izmantot pacēlāju ikdienā, tai skaitā, apmeklējot mācību iestādi un darba vietu. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**  Ja iedzīvotāji aktīvi izvēlēsies pašvaldības atbalstu saņemt pašvaldības pabalsta veidā, var samazināties pašvaldības administratīvās procedūras attiecībā uz pacēlāja ierīkošanas procesa nodrošināšanu (publiskā iepirkuma procedūra, līgumu slēgšana, pacēlāju ierīkošanas darbu nodrošināšana un uzraudzība, jaunradītā pašvaldības īpašuma uzturēšana, uzskaite u.tml.). Attiecībā uz citām administratīvajām procedūrām izmaiņas nav paredzētas (iesniegumu iesniegšana, izvērtēšana, lēmumu pieņemšana, pacēlāju ierīkošanas nodrošināšana, ja persona vēlas saņemt pašvaldības atbalstu finansējuma veidā vai vēlas saņemt lietošanā ratiņkrēslu, pašvaldības īpašuma uzturēšana, uzskaite u.tml.). |
| **5. Ietekme uz pašvaldības funkcijām un cilvēkresursiem**  Neietekmē. |
| **6. Izpildes nodrošināšana**  Saistošo noteikumu izpildi nodrošinās Rīgas Sociālais dienests. |
| **7. Prasību un izmaksu samērīgums pret ieguvumiem, ko sniedz mērķa sasniegšana**  Saistošie noteikumi ietver minimālas prasības personai iesniegt nepieciešamos dokumentus, bet lēmuma pieņēmēja – Rīgas Sociālā dienesta – rīcībā jau var būt dokumenti, ko persona iesniegusi un kas nepieciešami lēmuma pieņemšanai. Pašvaldības ieguldījums un izvirzītās prasības dokumentu noformēšanai ir samērīgas attiecībā pret to, ka persona iegūst iespēju pārvietoties, patstāvīgi izkļūt no mājokļa un apmeklēt vēlamās un nepieciešamās iestādes un pasākumus. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**  Saistošo noteikumu projekts apspriests Personu ar invaliditāti nevalstisko organizāciju konsultatīvajā padomē. Nevalstiskās organizācijas Rīgas domes Labklājības departamenta sagatavoto saistošo noteikumu projektu …. (atbalstīja, izteica viedokli…).  Atbilstoši Pašvaldību likuma 46. panta trešajai daļai Saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai no 2025. gada … septembra līdz 2025. gada …... septembrim tika publicēts Rīgas valstspilsētas pašvaldības tīmekļvietnē <https://www.riga.lv/lv/saistoso-noteikumu-projekti>, nosakot, ka viedoklis jāsniedz Rīgas domes Labklājības departamentam e-pastā [dl@riga.lv](mailto:dl@riga.lv). Publikācijā norādītajā laika periodā sabiedrības priekšlikumi, iebildumi vai komentāri:…... |